pythainlp/thai-wiki-dataset-v4 huggingface dataset:
ภาพยนตร์อเมริกัน

ภาพยนตร์อเมริกัน (หรือ) หรือเรียกอีกชื่อว่า ภาพยนตร์ฮอลลีวูด (Hollywood) ถือว่าสร้างผลกระทบต่ออุตสาหกรรมภาพยนตร์ มาตั้งแต่ต้นคริสต์ทศวรรษที่ 20 ด้วยสไตล์อันโดดเด่นของภาพยนตร์อเมริกันคือ ภาพยนตร์คลาสสิกฮอลลีวูด ที่พัฒนาขึ้นระหว่างปี 1917 ถึง 1960 และภาพยนตร์ที่สร้างเอกลักษณ์ก็สร้างขึ้นในยุคนี้ ขณะที่พี่น้องตระกูลลูมิแอร์จากฝรั่งเศส ได้รับเครดิตว่าเป็นผู้ให้กำเนิดภาพยนตร์สมัยใหม่ ภาพยนตร์อเมริกันสามารถสร้างความโดดเด่นได้อย่างรวดเร็ว และเป็นแรงผลักดันอย่างชัดเจนให้กับอุตสาหกรรมตั้งแต่เริ่มต้น ตั้งแต่คริสต์ทศวรรษ 1920 อุตสาหกรรมภาพยนตร์ในสหรัฐสร้างรายได้ประจำปีได้สูงกว่าประเทศอื่น ๆ ได้สร้างภาพยนตร์จำนวนมาก มีภาพยนตร์ภาษาอังกฤษมากกว่า 800 เรื่อง ออกฉายในแต่ละปี ขณะที่ภาพยนตร์ในอังกฤษมี 299 เรื่อง แคนาดา 206 เรื่อง และออสเตรเลียและนิวซีแลนด์ ก็ผลิตภาพยนตร์ในภาษาเดียวนี้ แต่ก็ไม่ถือว่าอยู่ในระบบภาพยนตร์ฮอลลีวูด ถึงกระนั้นภาพยนตร์ฮอลลีวูดก็ถือได้ว่าเป็นภาพยนตร์สหชาติ ภาพยนตร์คลาสสิกฮอลลีวูด ได้สร้างขึ้นเป็นหลายภาษา และใช้ชื่ออื่น โดยมากเป็นภาษาสเปนและฝรั่งเศส 
ภาพยนตร์ฮอลลีวูดถือเป็นอุตสาหกรรมภาพยนตร์ที่เก่าแก่ที่สุดในโลก และถือได้ว่าเป็นที่กำเนิดภาพยนตร์หลากหลายแนว ทั้งตลก รัก โลดโผน เพลง สยองขวัญ บันเทิงคดีแนววิทยาศาสตร์ และภาพยนตร์มหากาพย์ 
ในปี 1878 เอดเวิร์ด มายบริดจ์ ได้สาธิตอำนาจของภาพยนตร์เคลื่อนไหว ในปี 1894 ได้มีการจัดแสดงภาพยนตร์เพื่อการค้าครั้งแรกของโลกที่นครนิวยอร์ก โดยใช้วิธีคิเนโตสโคปของทอมัส เอดิสัน สหรัฐยังผลิตภาพยนตร์ผนวกเสียงเรื่องแรกของโลก เรื่อง "The Jazz Singer" ในปี 1927 ได้กลายเป็นบรรทัดฐานในการพัฒนาภาพยนตร์เสียงในทศวรรษต่อมา ตั้งแต่ต้นศตวรรษที่ 20 อุตสาหกรรมภาพยนตร์อเมริกันตั้งอยู่ในรัศมี 30 ไมล์บริเวณสตูดิโอของฮอลลีวูด ลอสแอนเจลิส รัฐแคลิฟอร์เนีย ผู้กำกับ ดี. ดับเบิลยู. กริฟฟิท ถือเป็นผู้พัฒนาภาพยนตร์ ส่วนภาพยนตร์เรื่อง "Citizen Kane" (1941) มักได้รับคำอ้างจากนักวิจารณ์ว่าเป็นภาพยนตร์ที่ดีที่สุด
สตูดิโอใหญ่ ๆ ในฮอลลีวูด ได้สร้างภาพยนตร์ที่ประสบความสำเร็จที่สุด และมียอดขายตั๋วหนังมากที่สุดในโลก อย่างเช่น เรื่อง "The Birth of a Nation" (1915), "Gone with the Wind" (1939), "The Ten Commandments" (1956), "The Sound of Music" (1965), "The Exorcist" (1973), "Jaws" (1975), "Star Wars" (1977), "E.T. the Extra-Terrestrial" (1982), "Jurassic Park" (1993), "Titanic" (1997), "Gladiator" (2000), "The Dark Knight" (2008), "Avatar" (2009), "Marvel's The Avengers" (2012), ' (2015), "Jurassic World" (2015), "Black Panther" (2018) และ ' (2019) ยิ่งไปกว่านั้นภาพยนตร์ฮอลลีวูดหลายเรื่องทำรายได้บนตารางบ็อกซ์ออฟฟิศนอกสหรัฐมากกว่าเสียอีก ปัจจุบันสตูดิโอได้ผลิตภาพยนตร์หลายร้อยเรื่อยทุก ๆ ปี ทำให้สหรัฐเป็นหนึ่งในผู้ผลิตที่มีผลงานมากที่สุดในโลกและเป็นผู้นำด้านวิศวกรรมและเทคโนโลยีภาพเคลื่อนไหว
เดวิด บรูซ

พลตรี เซอร์ เดวิด บรูซ (29 พฤษภาคม ค.ศ. 1855 – 27 พฤศจิกายน ค.ศ. 1931) เป็นนักจุลชีววิทยาและพยาธิแพทย์ชาวสกอต เกิดที่เมืองเมลเบิร์น เป็นบุตรคนเดียวของเดวิด บรูซกับเจน รัสเซล แฮมิลตัน ครอบครัวของบรูซย้ายกลับสกอตแลนด์เมื่อเขาอายุได้ 5 ปี บรูซเข้าเรียนที่โรงเรียนมัธยมในเมืองสเตอร์ลิง ก่อนจะเรียนจบด้านการแพทย์ที่มหาวิทยาลัยเอดินบะระในปี ค.ศ. 1881 ต่อมาเขารับราชการในหน่วยแพทย์ของกองทัพและไปประจำการที่เมืองวัลเลตตาในมอลตา
ขณะประจำอยู่ที่มอลตา บรูซพบว่าทหารบริติชหลายนายป่วยด้วยโรคที่เรียกว่า "ไข้มอลตา" เขาและทีมจึงทำการศึกษาจนพบว่าโรคนี้เกิดจากแบคทีเรียชนิด "Brucella melitensis" ต่อมาในปี ค.ศ. 1905 เธมิสโตคลีส แซมมิต หนึ่งในทีมของบรูซทำการทดลองจนพบว่าโรคนี้เกิดจากการที่ผู้ป่วยดื่มนมแพะที่มีเชื้อปนเปื้อน ต่อมาโรคไข้มอลตารู้จักในชื่อโรคติดเชื้อบรูเซลลา (Brucellosis)
ในปี ค.ศ. 1889 บรูซดำรงตำแหน่งผู้ช่วยศาสตราจารย์ที่โรงเรียนแพทย์ทหารในเมืองเนตลีย์ ก่อนจะถูกส่งไปประจำการที่ปีเตอร์มาริตซ์เบิร์กในแอฟริกาใต้ เขาได้ทำการศึกษาโรคแอฟริกัน ทริปาโนโซมิเอซิสจนพบว่าเกิดจากปรสิตชนิด "Trypanosoma brucei" ในแมลงวันเซตซี บรูซและแมรี เอลิซาเบธ บรูซ (นามสกุลเดิม สตีล) ภรรยาของเขาดูแลโรงพยาบาลสนามเมื่อเกิดสงครามโบเออร์ครั้งที่สองในปี ค.ศ. 1899 ทำให้บรูซได้รับแต่งตั้งยศพันโทในปีต่อมา ในช่วงบั้นปลายชีวิต เขาดำรงตำแหน่งในคณะกรรมการที่ปรึกษาของหน่วยแพทย์ทหารและผู้บัญชาการโรงเรียนแพทย์ทหารในเมืองเนตลีย์ ก่อนจะเกษียณด้วยยศพลตรีในปี ค.ศ. 1919 บรูซเสียชีวิตที่กรุงลอนดอนในปี ค.ศ. 1931
ตำบลลำปางหลวง

ลำปางหลวง เป็นตำบลหนึ่งในอำเภอเกาะคา จังหวัดลำปาง มีพื้นที่ 28 ตารางกิโลเมตร มีประชากรในปี พ.ศ. 2560 จำนวน 9,407 คน มีองค์กรปกครองส่วนท้องถิ่น คือ เทศบาลตำบลลำปางหลวง ซึ่งครอบคลุมพื้นที่ทั้งหมดของตำบล
ประวัติ.
เริ่มแรกเมื่อวันที่ 27 กรกฎาคม 2504 ตำบลลำปางหลวง ได้แยกพื้นที่จากตำบลเกาะคา จำนวน 6 หมู่บ้าน วันที่ 13 ธันวาคม 2516 ได้จัดตั้งสภาตำบลลำปางหลวงขึ้น วันที่ 19 มกราคม 2539 ได้เปลี่ยนแปลงฐานะจากสภาตำบลลำปางหลวงเป็นองค์การบริหารส่วนตำบลลำปางหลวง และเมื่อปี 2552 ได้เปลี่ยนแปลงฐานะจากองค์การบริหารส่วนตำบลลำปางหลวงเป็นเทศบาลตำบลลำปางหลวง
ที่ตั้งและอาณาเขต.
สำนักงานเทศบาลตำบลลำปางหลวงห่างจากที่ว่าการอำเภอเกาะคาไปตามทางหลวงแผ่นดินหมายเลข 1034 เป็นระยะทางประมาณ 5 กิโลเมตร มีอาณาเขตติดต่อกับตำบลข้างเคียง ดังนี้
หมู่บ้าน.
ตำบลลำปางหลวงแบ่งเขตการปกครองออกเป็น 13 หมู่บ้าน ได้แก่
<templatestyles src="Div col/styles.css"/>
จัสต์อะเกิร์ล

"จัสต์อะเกิร์ล"  เป็นเพลงของวงอเมริกัน โนเดาต์ จากสตูดิโออัลบั้มชุดที่ 3 "ทราจิกคิงดอม" (1995) เพลงนี้แต่งโดยเกว็น สเตฟานี และทอม ดูมอนต์ โพรดิวซ์โดยแมตทิว ไวล์เดอร์ ออกจำหน่ายในฐานะซิงเกิลนำในสหรัฐเมื่อ 21 กันยายน 1995 ในยุโรปบางประเทศ "จัสต์อะเกิร์ล" ออกขายในปี 1997 และยังปรากฏในอัลบั้มรวมฮิตปี 2003 ชุด "The Singles 1992–2003" เนื้อเพลง "จัสต์อะเกิร์ล" เป็นเพลงนิวเวฟ พูดในมุมมองชีวิตของสเตฟานี ในฐานะผู้หญิงกับการติดขัดในความเข้มงวดของผู้ปกครอง "จัสต์อะเกิร์ล" เป็นเพลงแรกที่สเตฟานีแต่ง โดยปราศจากการช่วยเหลือของพี่ชาย เอริก
"จัสต์อะเกิร์ล" ได้รับเสียงวิจารณ์ด้านบวกจากนักวิจารณ์เพลง การมีเนื้อเพลงผู้หญิง ความติดหูของเพลง และเสียงร้อง เป็นประเด็นที่ถูกพูดถึงในนักวิจารณ์ ซิงเกิลนี้เป็นซิงเกิลเปิดตัวที่ได้รับความนิยมของโนเดาต์ "จัสต์อะเกิร์ล" ยังเป็นซิงเกิลแรกที่เข้าชาร์ตในสหรัฐ สูงสุดอันดับ 23 บนบิลบอร์ดฮอต 100 ยังติดท็อป 10 ในอีกหลายประเทศ อย่าง ออสเตรเลีย ไอร์แลนด์ นิวซีแลนด์ นอร์เวย์ สกอตแลนด์ และสหราชอาณาจักร
มิวสิกวิดีโอกำกับโดย มาร์ก โคห์ร ในวิดีโอสเตฟานีร้องเพลงในระหว่างทำความสะอาดและจัดการห้องน้ำ ขณะที่สมาชิกชายที่เหลือเล่นเครื่องดนตรีในห้องน้ำสกปรก ไม่ได้ทำเก็บกวาด แบ่งแยกโดยกำแพง ท้ายสุดผู้ชายก็ปีนข้ามมายังห้องน้ำหญิง และเริ่มเต้นรำกัน วงโนเดาต์และสเตฟานีเอง แสดงสดเพลงนี้หลายครั้ง รวมถึงคอนเสิร์ตแรกของวง ทราจิกคิงดอมเวิลด์ทัวร์ (1995–97), ร็อกสเตดีทัวร์ในปี 2002 และในอองกอร์ใน ดิสอิสวอตเดอะทรุทฟีลส์ไลก์ทัวร์ ปี 2016
โยชิโนริ มูโตะ

โยชิโนริ มูโตะ  เป็นนักฟุตบอลอาชีพชาวญี่ปุ่น ปัจจุบันเล่นตำแหน่งกองหน้าให้กับวิสเซล โคเบะ และทีมชาติญี่ปุ่น
มูโตะเริ่มต้นอาชีพกับเอฟซี โตเกียวในปี ค.ศ. 2013 ต่อมาเดือนพฤษภาคม ค.ศ. 2015 ได้ย้ายไปเล่นให้กับไมนทซ์ 05 เขาลงเล่นให้กับไมนทซ์ 72 นัด ทำประตูได้ 23 ลูก ก่อนที่จะย้ายไปนิวคาสเซิลยูไนเต็ดเมื่อเดือนสิงหาคม ค.ศ. 2018
ทีมชาติ.
มูโตะลงเล่นให้กับทีมชาติครั้งแรกเมื่อวันที่ 5 กันยายน ค.ศ. 2014 ในนัดกระชับมิตรที่พ่ายแพ้ต่ออุรุกวัย 2–0 ที่ซัปโปโระโดม โดยเขาลงมาแทนที่ของยูซูเกะ มินางาวะในนาทีที่ 58 สี่วันถัดมาที่นิสสันสเตเดียม เขาทำประตูแรกในนามทีมชาติในนัดที่เสมอกับเวเนซุเอลา 2–2
ในการแข่งขันเอเชียนคัพ 2015 ที่ออสเตรเลีย มูโตะได้ลงเล่นในรอบแบ่งกลุ่มทุกนัด ก่อนจะที่จบลงด้วยการพ่ายแพ้ต่อสหรัฐอาหรับเอมิเรตส์ในรอบก่อนรองชนะเลิศ สิ้นสุดเส้นทางในเอเชียนคัพเพียงเท่านี้
วันที่ 31 พฤษภาคม ค.ศ. 2018 เขามีชื่อติดทีมชาติ 23 คนในการแข่งขันฟุตบอลโลก 2018 ที่รัสเซีย
"ล่าสุดวันที่ 28 มิถุนายน ค.ศ. 2018"
กีฬากาบัดดีในเอเชียนเกมส์ 2018

กาบัดดี ในการแข่งขันกีฬาเอเชียนเกมส์ 2018 ซึ่งได้จัดขึ้นสถานที่ โรงกูรูตา, จาการ์ตา, ประเทศอินโดนีเซีย ระหว่างวันที่ 19 ถึง 23 สิงหาคม พ.ศ. 2018
ชาติที่ร่วมแข่งขัน.
มี 13 ชาติที่เข้าร่วมในการแข่งขันกาบัดดี จำนวนนักกีฬาอยู่ข้างหลังชื่อชาติ หรือ ประเทศเหล่านั้น
<templatestyles src="Div col/styles.css"/>
เคานต์ลูอิดโปล์ดแห่งแคสเทล-แคสเทล

เคานต์ลูอิดโปล์ดแห่งแคสเทล-แคสเทล  เกิดเมื่อวันที่ 14 พฤศจิกายน ค.ศ. 1904 เป็นโอรสใน เคานต์ออตโต ฟริดริช และ เจ้าหญิงอมาลีแห่งโลเวนเทน-เวสเทม-ฟรูเดนเบิร์ก
วันที่ 24 สิงหาคม ค.ศ. 1936 พระองค์ ทรงหมั้นกับ เจ้าหญิงอเล็กซานดรีน-ลูอีสแห่งเดนมาร์ก พระธิดาใน เจ้าชายฮารัลด์แห่งเดนมาร์ก พระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก ซึ่งการหมั้นครั้งนี้ สมเด็จพระราชาธิบดีคริสเตียนที่ 10 แห่งเดนมาร์ก พระปิตุลา (ลุง) ของพระชายา ทรงเห็นชอบ ทั้งคู่ได้พบกันครั้งแรกในกรุง เบอร์ลิน ในช่วงการแข่งขันกีฬาโอลิมปิกฤดูร้อน 1936 โดยทั้ง 2 ทรงใช้เวลาร่วมกันเป็นส่วนใหญ่ ก่อนที่เขาจะพาพระชายาไปเบอร์ลิน และทรงเสกสมรสกัน ในขณะนั้นเขาได้ศึกษากฎหมายใน มิวนิก
เคานต์ลูอิดโปล์ดและเจ้าหญิงอเล็กซานดรีน-ลูอีส เสกสมรสกันในวันที่ 22 มกราคม ค.ศ. 1937 ที่คริสเตียนบอร์ก พระราชวังโคเปนเฮเกน เดนมาร์ก พระชายารับพระราชทานพระอิสริยยศเป็น เคาน์เตสลูอิดโปล์ดแห่งแคสเทล-แคสเทล มีบุตรดังนี้
ในขณะที่ภาพงานเสกสมรสนั้น ถูกเก็บรักษาไว้โดยสถาบันภาพยนตร์แห่งเดนมาร์ก
เขามียศเป็นร้อยโทในกองทัพเยอรมันในช่วงสงครามโลกครั้งที่สอง เขาเสียชีวิตจากการบาดเจ็บของเขาจากเครื่องบินเกิดความผิดพลาดในการดำเนินงานขนส่งผู้ป่วยไปโรงพยาบาลทหารที่บันกายาใกล้ โซเฟีย , บัลแกเรีย ซึ่งไม่เป็นที่แน่ชัดว่าเขาถูกลอบฆ่าเมื่อวันที่เท่าไร แต่มีการสรุปว่า ระหว่างวันที่ 6-8 พฤศจิกายน 2484 ศพของเขาถูกฝังที่ บันยากา และ รีนิงเทรด ณ สุสานในโฮชบอร์ก
เมตรต่อวินาทีกำลังสอง

เมตรต่อวินาทีกำลังสอง เป็นหน่วยของความเร่งของหน่วยเอสไอ ซึ่งประกอบจากหน่วยฐานของความยาว (เมตร) และเวลา (วินาที) สัญลักษณ์เขียนได้หลายรูปแบบ ไม่ว่าจะเป็น m/s2, m·s−2 หรือจะให้เขียนอีกรูปก็คือ เมตรต่อวินาทีกำลังสอง
ตามหลักการของความเร่งแล้ว หน่วยนี้จะเปลี่ยนไปตามความเร็วหรือช่วงเวลา จึงทำให้หน่วยดังกล่าวเป็นปริมาณเวกเตอร์
ตัวอย่าง.
วัตถุหนึ่งเคลื่อนที่ด้วยความเร่งคงตัว ซึ่งมีค่าเป็น 1 เมตร/วินาที2 (1 m/s2) จากจุดหยุดนิ่ง เมื่อผ่านไป 5 วินาทีจะเคลื่อนที่ได้ความเร็ว 5 เมตร/วินาที และ 10 เมตร/วินาที เมื่อผ่านไป 10 วินาที การหาค่าความเร่งเฉลี่ยจะทำได้โดยการนำความเร็ว (เมตร/วินาที) ส่วนด้วยเวลา (วินาที) ดังนั้น จากตัวอย่างข้างต้น จะได้ว่า :
<math>\vec{a}=\frac{\Delta\mathrm{\vec{v}}}{\Delta\mathrm{t}}=\frac{5\ \mathrm{m/s}}{5\ \mathrm{s}}=1\ \mathrm{m/s^2}</math>
หน่วยที่เกี่ยวข้อง.
กฎการเคลื่อนที่ข้อที่สองของนิวตันกล่าวไว้ว่า "แรงทั้งหมดจะเท่ากับมวลคูณความเร่ง" เมื่อหน่วยของแรงเป็นนิวตัน (N) และมวลมีหน่วยเป็นกิโลกรัม (kg) หรือจะได้ว่า "หนึ่งนิวตันจะเท่ากับหนึ่งกิโลกรัมคูณด้วยเมตรต่อวินาทีกำลังสอง" ดังนั้น หน่วยเมตร/วินาที2 จะได้หน่วย นิวตัน/กิโลกรัม (N·kg−1 หรือ N/kg)
ดังนั้น สนามแรงโน้มถ่วงโลกจะมีค่าความเร่งเป็น 9.8 เมตร/วินาที2 หรือ 9.8 N/kg
ความเร่งจะวัดเป็นอัตราส่วนต่อแรงโน้มถ่วงได้ เช่นเดียวกับแรง g และความเร่งพื้นดินสูงสุดเมื่อเกิดแผ่นดินไหว
กีฬาเซปักตะกร้อในเอเชียนเกมส์ 2018

กีฬาเซปักตะกร้อในเอเชียนเกมส์ 2018 จะจัดขึ้นที่ ราเนาสปอร์ตฮอลล์, ปาเล็มบัง ประเทศอินโดนีเซีย ระหว่างวันที่ 19 สิงหาคม ถึง 1 กันยายน ค.ศ. 2018
ประเทศที่เข้าร่วม.
15 ประเทศจะเข้าร่วมแข่งขันในกีฬาเซปักตะกร้อในเอเชียนเกมส์ 2018
<templatestyles src="Col-begin/styles.css"/>
แบบฝึกหัดสารภาพรักของฉันกับเธอ

แบบฝึกหัดสารภาพรักของฉันกับเธอ  เป็นชุดเพลงโวคาลอยด์แนวโรแมนติกจากประเทศญี่ปุ่นโดยวงฮันนี่เวิร์คส์ โครงการนี้ได้รับการเผยแพร่เป็นครั้งแรกทาง Nico Nico Douga ในฐานะมิวสิกวิดีโอที่ร้องโดย Vocaloid Gumi ซึ่งมีชื่อว่า "Hatsukoi no Ehon" (初恋の絵本) ที่ออกจำหน่ายในวันที่ 18 พฤศจิกายน 2011 ในตอนแรกไม่มีการปะติดปะต่อระหว่างเพลงกับการตั้งค่าตัวละคร ในปี 2013 โครงการนี้ได้เกิดขึ้นในรูปแบบต่าง ๆ ทั้งมังงะ, นวนิยาย และอนิเมะ
ภาพยนตร์อนิเมะ "Zutto Mae Kara Suki Deshita" และ "Suki ni Naru Sono Shunkan o" เข้าฉายในปี 2016 ส่วนอนิเมะโทรทัศน์เรื่องแรกผลิตโดย Lay-duce ในชื่อ Itsudatte Bokura no Koi wa 10 cm Datta. (แปล:"รักเราห่างกันแค่สิบเซน") ออกอากาศครั้งแรกในญี่ปุ่นตั้งแต่วันที่ 24 พฤศจิกายน ถึงวันที่ 30 ธันวาคม 2017 ภาพยนตร์อนิเมะเรื่องที่สาม "Kono Sekai no Tanoshimakata: Secret Story Film" ออกฉายเมื่อวันที่ 25 ธันวาคม 2020 อนิเมะโทรทัศน์เรื่องที่สอง "ฮีโรอินส์รันเดอะโชว์" ออกอากาศตั้งแต่เดือนเมษายนถึงเดือนมิถุนายน 2022
วิทยา ปานศรีงาม

วิทยา ปานศรีงาม ชื่อเล่น ปู (เกิด 11 สิงหาคม 2502) เป็นนักแสดงชาวไทย ที่มีผลงานภาพยนตร์ในไทย เช่น "เพชฌฆาต (The Last Executioner)" และต่างประเทศ เช่น "รับคำท้าจากพระเจ้า (Only God Forgives")
ประวัติ.
วิทยาจบกราฟิกดีไซน์จาก New York Institute of Technology ในปีพ.ศ. 2554 และรับบทนำในภาพยนตร์ไทย "ศพไม่เงียบ (Mindfulness and Murder)" ได้เข้าชิงรางวัลภาพยนตร์แห่งชาติ สุพรรณหงส์ ครั้งที่ 21 ทั้งรางวัลนักแสดงนำชายยอดเยี่ยม และ บทภาพยนตร์ยอดเยี่ยม พร้อมกับรางวัลนักแสดงชายยอดเยี่ยม จากเทศกาลภาพยนตร์ ThrillSpy International Film Festival วอชิงตัน ดี.ซี. ต่อมาเป็นที่รู้จักในระดับสากลกับบทนำในภาพยนตร์ฮอลลิวูด "รับคำท้าจากพระเจ้า (Only God Forgives)" ในเดือนมิถุนายน พ.ศ. 2557 ได้รับรางรับนักแสดงชายยอดเยี่ยม จากเวที Golden Goblet Award ในเทศกาลภาพยนตร์นานาชาติช่างไห่ (Shanghai International Film Festival) กับบทบาทเชาวเรศ จารุบุญ เพชฌฆาตคนสุดท้ายของไทย ในภาพยนตร์ไทยเรื่อง "เพชฌฆาต (The Last Executioner)" ภาพยนตร์ที่สร้างจากเรื่องจริงของการประหารชีวิตด้วยปืนครั้งสุดท้ายในประเทศไทย
เจ้าชายวิลเฮ็ล์มแห่งเชาม์บวร์ค-ลิพเพอ (ประสูติ ค.ศ. 1939)

เจ้าชายวิลเฮ็ล์มแห่งเชาม์บวร์ค-ลิพเพอ  ประสูติเมื่อวันที่ 19 สิงหาคม ค.ศ. 1939 เป็นพระโอรสพระองค์ใหญ่ในเจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974) และ เจ้าหญิงฟีโอโดราแห่งเดนมาร์ก เป็นพระนัดดาใน เจ้าชายฮารัลด์แห่งเดนมาร์ก พระราชปนัดดาใน สมเด็จพระเจ้าเฟรเดอริกที่ 8 แห่งเดนมาร์ก 
พระองค์ทรงเสกสมรสกับ บารอนเนสอิโลนา เฮนท์เชลแห่งกิลเกลแฮม เมื่อวันที่ 17 มกราคม ค.ศ. 1971 มีพระบุตร 2 องค์ คือ 
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระมารดา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่
โฟรนอัลพ์ชต็อค (รัฐชวีซ)

โฟรนอัลพ์ชต็อค  เป็นภูเขาในรัฐชวีซของประเทศสวิตเซอร์แลนด์ มีความสูง 1,921 เมตรเหนือระดับน้ำทะเล สามารถขึ้นไปถึงจุดชมทิวทัศน์ได้โดยการขึ้นลิฟต์จากหมู่บ้านชโตส (Stoos)
โดนต์สปีก

"โดนต์สปีก" (Don't Speak) เป็นเพลงของวงดนตรีแนวสกาสัญชาติอเมริกัน โนเดาต์ จากสตูดิโออัลบั้มชุดที่ 3 "Tragic Kingdom" (1995) เพลงออกเมื่อ 15 เมษายน ค.ศ. 1996 ในสหรัฐ ในฐานะซิงเกิลที่ 3 ของอัลบั้ม นักร้องนำของวง เกว็น สเตฟานีกับพี่ชาย เอริก สเตฟานี อดีตสมาชิกวง ได้ร่วมกันแต่งเพลงนี้ เดิมมีเจตนาแต่งเป็นเพลงรัก เพลงผ่านการเขียนใหม่ และเกว็นได้ดัดแปลงให้เป็นเพลงอกหัก ที่มีเรื่องราวเกี่ยวกับสมาชิกร่วมวงและอดีตแฟนหนุ่ม โทนี แคเนล หลังจากจบความสัมพันธ์ยาวนาน 7 ปี
แม้ว่าเพลงจะได้รับความนิยม แต่ "โดนต์สปีก" ก็ไม่เคยเข้าชาร์ต "บิลบอร์ดฮอต" 100 เนื่องจากกฎที่ต้องขายเป็นซิงเกิล แต่สามารถติดอันดับ 1 บน บิลบอร์ดฮอต 100 แอร์เพลย์ ยาวนาน 16 อาทิตย์ เพลงยังติดอันดับ 1 ในออสเตรเลีย แคนาดา ไอซ์แลนด์ เนเธอร์แลนด์ นิวซีแลนด์ ไอร์แลนด์ และสหราชอาณาจักร ถือเป็นเพลงของโนเดาต์ที่ประสบความสำเร็จที่สุดในระดับนานาชาติ บิลบอร์ดฮอต "โดนต์สปีก" ยังได้รับการเสนอชื่อเข้าชิงรางวัลเพลงแห่งปีและเพลงป็อปจากคู่ดูโอหรือกลุ่ม จากเวทีรางวัลแกรมมี่
"โดนต์สปีก" ติดอันดับ 495 ของนิตยสาร "เบลนเดอร์" ในหัวข้อ 500 เพลงยอดเยี่ยมตั้งแต่คุณเกิดมา เพลงยังบรรจุอยู่ในวิดีโอเกม "Band Hero" และ "Rock Band 2
ชาร์ต.
<templatestyles src="Col-begin/styles.css"/>
เจ้าชายคริสทีอันแห่งเชาม์บวร์ค-ลิพเพอ (ประสูติ ค.ศ. 1971)

เจ้าชายคริสทีอันแห่งเชาม์บวร์ค-ลิพเพอ  ประสูติเมื่อวันที่ 18 กันยายน ค.ศ. 1971 เป็นพระโอรสองค์ใหญ่ใน เจ้าชายวิลเฮ็ล์มแห่งเชาม์บวร์ค-ลิพเพอ (ประสูติ ค.ศ. 1939) และ บารอนเนสอิโลนา เฮนท์เชลแห่งกิลเกลแฮม เป็นพระนัดดาใน เจ้าหญิงฟีโอโดราแห่งเดนมาร์ก พระปนัดดาใน เจ้าชายฮารัลด์แห่งเดนมาร์ก ด้านชีวิตส่วนพระองค์ ทรงเสกสมรสกับ เลนา กีศ เมื่อปี ค.ศ. 2009 ไม่มีพระบุตร 
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระอัยยิกา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่
เจ้าชายวัลเดอมาร์แห่งเชาม์บวร์ค-ลิพเพอ

เจ้าชายวัลเดอมาร์แห่งเชาม์บวร์ค-ลิพเพอ  ประสูติเมื่อวันที่ 19 ธันวาคม ค.ศ. 1940 เป็นพระโอรสพระองค์รองใน เจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974) และ เจ้าหญิงฟีโอโดราแห่งเดนมาร์ก เป็นพระนัดดาใน เจ้าชายฮารัลด์แห่งเดนมาร์ก พระราชปนัดดาใน สมเด็จพระเจ้าเฟรเดอริกที่ 8 แห่งเดนมาร์ก ด้านชีวิตส่วนพระองค์ ทรงเสกสมรสกับ แอนน์ รีส โจฮันสัน เมื่อวันที่ 10 กันยายน ค.ศ. 1977 ซึ่งทั้ง 2 ทรงพบกันในงานวันเฉลิมพระชนมพรรษา 37 พรรษาของ สมเด็จพระราชินีนาถมาร์เกรเธอที่ 2 แห่งเดนมาร์ก โดยมีพระธิดา 1 องค์ คือ
โดยทรงหย่ากับพระชายาพระองค์แรกเมื่อปี ค.ศ. 2001 และในปีเดียวกัน ทรงเสกสมรสกับ คาริน กุลแมน ถัดมาในปี ค.ศ. 2002 ก็หย่ากัน และเสกสมรสในปีเดียวกันกับ รูท เชนิเวส และหย่าในปี ค.ศ. 2003 และเสกสมรสครั้งที่ 4 กับบ เกอร์เทราด์ วากเนอร์-สกอพพอล เมื่อปี ค.ศ. 2008 ณ พระราชวังสอครตพอล ในเวียนนา และทรงรับโอรสคนใหญ่ของพระชายาเป็นพระบุตรบุญธรรมนามว่า
พระองค์ทรงปรากฏพระองค์ในรายการโทรทัศน์ ดัตช์ และ ฮอลแลนด์: นั่นคือรายการ Prins Zoekt Vrouw ในปี ค.ศ. 2010 ทรงได้เป็นเจ้าภาพ Astro ซึ่งเป็นทีวีในรายการทอล์คโชว์ของพระองค์เอง และได้ปรากฏพระองค์ในรายการโทรทัศน์ของอเมริกา รายการMillionaire Matchmakerในปี ค.ศ. 2015
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระมารดา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่
เจ้าหญิงเอเลโอโนเรอแห่งเชาม์บวร์ค-ลิพเพอ

เจ้าหญิงเอเลโอโนเรอแห่งเชาม์บวร์ค-ลิพเพอ  ประสูติเมื่อวันที่ 22 ธันวาคม พ.ศ. 2521 เป็นพระธิดาเพียงองค์เดียวในเจ้าชายวัลเดอมาร์แห่งเชาม์บวร์ค-ลิพเพอ และแอนน์ รีส โจฮันสัน เป็นพระนัดดาในเจ้าหญิงฟีโอโดราแห่งเดนมาร์ก และเป็นพระปนัดดาใน เจ้าชายฮารัลด์แห่งเดนมาร์ก ด้านชีวิตส่วนพระองค์นั้น ทรงพระสถานะโสด
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระอัยยิกา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจากพระเจ้าจอร์จที่ 2 แห่งบริเตนใหญ่
พญาเกียรติ์ (เสนาบดี)

พญาเกียรติ์ ([bə.ɲá.d͡ʑáɰ̃]; ถึงแก่กรรม ค.ศ. 1538) เสนาบดีผู้ใหญ่ในราชสำนักของ พระเจ้าสการะวุตพี แห่ง อาณาจักรหงสาวดี เขาและ พญาลอ เสนาบดีชั้นผู้ใหญ่อีกคนหนึ่งสามารถป้องกันการรุกรานจากกองทัพของ อาณาจักรตองอู ที่บุกเข้ามาในหน้าแล้งได้ถึง 3 ครั้ง ระหว่างปี ค.ศ. 1534–1538 ทั้งสองยังเคยเป็นพระอาจารย์ของยุวกษัตริย์พระเจ้าสการะวุตพี ภายหลังทั้งสองกลับถูกประหารตามพระบัญชาของพระเจ้าสการะวุตพีในปี ค.ศ. 1538 โดยพระเจ้าสการะวุตพีหลงเชื่อข้อมูลลวงของตองอู หลังจากสิ้นเสนาบดีทั้งสองท่านแล้ว พระเจ้าสการะวุตพีก็ขาดแม่ทัพผู้มีความสามารถจนนำไปสู่การสูญเสียอาณาจักรหงสาวดีแก่อาณาจักรตองอู ซึ่งนำทัพโดยพระเจ้าตะเบ็งชะเวตี้และพระเจ้าบุเรงนอง
รัฐธรรมนูญแห่งราชอาณาจักรไทย พุทธศักราช 2492

รัฐธรรมนูญแห่งราชอาณาจักรไทย พุทธศักราช 2492 เป็นรัฐธรรมนูญฉบับที่ 5 ของไทย มีการบัญญัติเป็นครั้งแรกว่า "ประเทศไทยมีการปกครองระบอบประชาธิปไตยอันมีพระมหากษัตริย์ทรงเป็นประมุข" จัดร่างโดยสภาผู้แทนราษฎร และประกาศและใช้บังคับเมื่อวันที่ 23 มีนาคม พ.ศ. 2492 และถูกยกเลิกเมื่อวันที่ 29 พฤศจิกายน พ.ศ. 2494 โดยจอมพล ป.พิบูลสงคราม ได้ทำรัฐประหารตนเอง รวมอายุการประกาศและใช้บังคับ 2ปี เศษ
รัฐธรรมนูญฉบับนี้ อำนาจนิติบัญญัติ ให้มีรัฐสภาซึ่งประกอบด้วยวุฒิสภาและสภาผู้แทนวุฒิสภาโดยกำหนดให้มีสมาชิกในสภานี้ทั้งสิ้น 100 คน
รัฐธรรมนูญฉบับนี้ มีทั้งหมด 188 มาตรา โดยแยกเป็น 11 หมวด ดังนี้ 
หมวดที่ 1 บททั่วไป 
หมวดที่ 2 พระมหากษัตริย์ 
หมวดที่ 3 สิทธิและเสรีภาพของชนชาวไทย 
หมวดที่ 4 หน้าที่ของชนชาวไทย 
หมวดที่ 5 แนวนโยบายแห่งรัฐ 
หมวดที่ 6 อำนาจนิติบัญญัติ 
หมวดที่ 7 อำนาจบริหาร 
หมวดที่ 8 อำนาจตุลาการ 
หมวดที่ 9 ตุลาการรัฐธรรมนูญ 
หมวดที่ 10 การแก้ไขเพิ่มเติมรัฐธรรมนูญ 
และหมวดที่ 11 บทสุดท้าย และบทเฉพาะกาล
รัฐธรรมนูญฉบับนี้มีสาระสำคัญแตกต่างจากฉบับอื่นอย่างไร.
ส่วนที่หนึ่ง พระมหากษัตริย์ทรงเลือกและแต่งตั้งประธานองคมนตรีคนหนึ่ง และองคมนตรีไม่มากกว่า 8 คนเป็นคณะองคมนตรี องคมนตรีต้องไม่เป็นข้าราชการประจำหรือข้าราชการพลเรือนและต้องไม่แสดงการฝักใฝ่ในพรรคการเมืองใด ๆ
ส่วนที่สอง ได้มีการกำหนดสิทธิเสรีภาพ ตลอดจนหน้าที่ของชนชาวไทย วุฒิสภา
ส่วนที่สาม ให้พระมหากษัตริย์ มีอำนาจเลือกและแต่งตั้งวุฒิสมาชิก
ส่วนที่สี่ อำนาจนิติบัญญัติ โดยให้มีรัฐสภาซึ่งประกอบด้วยวุฒิสภาและสภาผู้แทนวุฒิสภา วุฒิสภามาจากการแต่งตั้งมีสมาชิกจำนวน 100 คน โดยให้ประธานวุฒิสภาเป็นประธานรัฐสภา ส่วนสภาผู้แทน มีสมาชิกมาจากการที่ราษฎรเลือกตั้ง ให้ถือเกณฑ์ราษฎร 150,000 คนต่อสมาชิกสภาผู้แทนราษฏร 1 คน ถ้าราษฎรถึง 75,000 คนหรือกว่านั้น ให้นับเป็น 150,000 คน และมีสมาชิกสภาผู้แทนได้ 1 คน
หลักเกณฑ์ในการกำหนดผู้มีสิทธิออกเสียงเลือกตั้ง ต้องมีอายุไม่ต่ำกว่า 20 ปีบริบูรณ์ในวันเลือกตั้ง ส่วนสมาชิกสภาผู้แทนต้องมีอายุไม่ต่ำกว่า 30 ปีบริบูรณ์ในวันเลือกตั้ง
การลงมติไว้วางใจหรือไม่ไว้วางใจต่อคณะรัฐมนตรี ให้สภาผู้แทนเป็นผู้กระทำภายหลังที่คณะรัฐมนตรีได้แถลงนโยบายต่อวุฒิสภาแล้ว
ส่วนที่ห้า อำนาจในการบริหาร ห้ามรัฐมนตรีเป็นข้าราชการประจำ ห้ามรัฐมนตรีเป็นกรรมการที่ปรึกษาตัวแทนหรือลูกจ้างของบุคคล หรือห้างหุ้นส่วนหรือองค์การใด ๆ ซึ่งดำเนินธุรกิจเพื่อการค้ากำไร เพื่อป้องกันผลประโยชน์ทับซ้อนและการทุจริต
การยกเลิก.
หลังจากจอมพล แปลก พิบูลสงคราม รัฐประหารในเดือนพฤศจิกายน พ.ศ. 2494 ได้ยกเลิกรัฐธรรมนูญฉบับ พ.ศ. 2492 และกลับไปใช้รัฐธรรมนูญฉบับ พ.ศ. 2475 เพื่อเป็นการลดอำนาจพระมหากษัตริย์ พระองค์เจ้าธานีนิวัตทรงบันทึกปฏิกิริยาของพระเจ้าอยู่หัวภูมิพลว่า "ท่านกริ้วมาก ทรงตำหนิหลวงพิบูลอย่างแรงหลายคำ ท่านว่าฉันไม่พอใจมากที่คุณหลวงทำเช่นนี้"#เปลี่ยนทาง
คณะพยาบาลศาสตร์ มหาวิทยาลัยราชภัฏอุดรธานี

คณะพยาบาลศาสตร์ มหาวิทยาลัยราชภัฏอุดรธานี (อังกฤษ: Faculty of Nursing, Udon Thani Rajabhat University) ก่อตั้งขึ้นในปี พ.ศ. 2561 ถือเป็นคณะวิชาที่ 6 ของมหาวิทยาลัยราชภัฏอุดรธานี ตั้งอยู่ ณ พื้นที่การศึกษาสามพร้าว ตำบลสามพร้าว อำเภอเมืองอุดรธานี จังหวัดอุดรธานี 
ประวัติ.
คณะพยาบาลศาสตร์ เป็นคณะใหม่ของมหาวิทยาลัยราชภัฏอุดรธานี โดยมติสภามหาวิทยาลัยเห็นชอบในหลักการในที่ประชุมสภามหาวิทยาลัย ครั้งที่ 6/2561 วันที่ 28 เมษายน 2561 ซึ่งมีความมุ่งมั่นที่จะผลิตพยาบาลเพื่อให้บริการพยาบาลที่มีคุณภาพ ตลอดจนส่งเสริมคุณภาพชีวิตที่ดีของประชาชนโดยเฉพาะในเขตภาคตะวันออกเฉียงเหนือตอนบน รวมทั้งปฏิบัติหน้าที่หลักอื่น ๆ ของสถาบันอุดมศึกษา อันได้แก่การวิจัย การบริการวิชาการแก่สังคม และการทำนุบำรุงศิลปวัฒนธรรมและรักษาสิ่งแวดล้อม
ต่อมาในที่ประชุมสภามหาวิทยาลัย ครั้งที่ 8/2561 วันที่ 23 มิถุนายน 2561 เห็นชอบแต่งตั้งให้นางมาลี ล้วนแก้ว เป็นผู้รักษาราชการแทนคณบดีโครงการจัดตั้งคณะพยาบาลศาสตร์ มหาวิทยาลัยราชภัฏอุดรธานี
วันที่ 17 สิงหาคม 2561 ได้ทำบันทึกข้อตกลงกับคณะพยาบาลศาสตร์ มหาวิทยาลัยมหาสารคาม เพื่อการพัฒนาหลักสูตร และการดำเนินงานต่างๆ ที่เกี่ยวกับการผลิต บัณฑิต หลักสูตรพยาบาลศาสตร์บัณฑิตให้มีคุณภาพ และได้มาตรฐาน และให้เป็นไปตามข้อบังคับสภาการพยาบาล ว่าด้วยหลักเกณฑ์การรับรองสถาบันการศึกษาวิชาการพยาบาล และการผดุงครรภ์ โดยจะมีการแลกเปลี่ยนเรียนรู้หรือการฝึกทักษะทางวิชาการพยาบาลและการเรียนการสอน การแลกเปลี่ยนข้อมูลทางวิชาการและทรัพยากรอื่นๆ ที่เกี่ยวข้อง การรับนิสิตที่มีศักยภาพเข้าสู่การเรียนในหลักสูตรที่เหมาะสมทั้งในระดับปริญญาตรีและบัณฑิต ร่วมกันพัฒนาหลักสูตรและพัฒนาบุคลากร แบ่งปันข้อมูลกิจกรรมการพัฒนาหลักสูตร และรับสมัครผู้สำเร็จการศึกษาที่มีผลการเรียนยอดเยี่ยมตามความต้องการขององค์กร และมหาวิทยาลัยมหาสารคามยินดีที่จะสร้างความร่วมมืออันจะนำมาซึ่งความสนใจและประโยชน์ร่วมกัน 
ต่อมาวันที่ 10 สิงหาคม 2561 สภาวิชาการมหาวิทยาลัยราชภัฏอุดรธานี เห็นชอบหลักสูตรพยาบาลบัณฑิตในการประชุม ครั้งที่ 3/2561 และวันที่ 25 สิงหาคม 2561 สภามหาวิทยาลัยราชภัฏอุดรธานี ได้อนุมัติหลักสูตรพยาบาลศาสตรบัณฑิตในการประชุมครั้งที่ 10/2561 ต่อมา ในวันที่ 31 ตุลาคม 2561 สภาการพยาบาล ได้รองรับหลักสูตรพยาบาลศาสตรบัณฑิตของมหาวิทยาลัยราชภัฏอุดรธานี
ปีการศึกษา 2564 คณะพยาบาลศาสตร์ได้เปิดหลักสูตรการแพทย์แผนไทยบัณฑิต (พท.บ.) เพิ่มอีก 1 หลักสูตร ต่อมาปีการศึกษา 2565 สาขาวิชาการแพทย์แผนไทย จึงย้ายไปสังกัดคณะวิทยาศาสตร์ เนื่องจากบริบทและการบริหารงานไม่ค่อยคล้องตัว เพราะสาขาวิชาเปิดสอนที่พื้นที่ในเมือง 
วันที่ 15 พฤษภาคม พ.ศ. 2566 สภาพยาบาลได้รับรองหลักสูตรประกาศนียบัตรผู้ช่วยพยาบาล จึงทำให้คณะพยาบาลศาสตร์ เปิดรับนักศึกษาใหม่ในหลักสูตรประกาศนียบัตรผู้ช่วยพยาบาล (ป.ผู้ช่วยพยาบาล 1 ปี) เข้าศึกษาต่อในปีการศึกษา 2566 เป็นต้นมา 
คณบดี.
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
มอสค์วาสเลียซัมเนเวรีต

มอสค์วาสเลียซัมเนเวรีต  เป็นภาพยนตร์แนวเมโลดรามาจากสหภาพโซเวียต ผลิตโดยสตูดิโอภาพยนตร์มอสฟิล์ม เขียนบทโดย Valentin Chernykh และกำกับโดย Vladimir Menshov นำแสดงโดย Vera Alentova และby Aleksey Batalov ภาพยนตร์ได้รับรางวัลออสการ์ สาขาภาพยนตร์ภาษาต่างประเทศยอดเยี่ยม ในปี 1981
แซม โวกส์

แซมมวล มิชาเอล โวกส์ (เกิด 21 ตุลาคม ค.ศ. 1989) เป็นนักฟุตบอลชาวเวลส์ ตำแหน่งกองหน้า ปัจจุบันเล่นให้กับสโมสรฟุตบอลวิคัมบ์วอนเดอเรอส์ในระดับอีเอฟแอลลีกวัน และ ทีมชาติเวลส์
โวกส์เริ่มต้นอาชีพฟุตบอลกับสโมสรบอร์นมัทซึ่งกำลังแข่งขันในลีกวันเมื่อปี ค.ศ. 2006 ต่อมาเขาได้ย้ายไปวุลเวอร์แฮมป์ตันวอนเดอเรอส์ในแชมเปียนชิป โดยเขามีส่วนร่วมช่วยพาทีมเลื่อนชั้นสู่พรีเมียร์ลีกได้สำเร็จ อย่างไรก็ตาม สี่ฤดูกาลกับวูฟส์ เขาได้ลงเล่นเพียง 59 นัด และถูกปล่อยยืมถึงสี่ครั้ง ต่อมาในปี ค.ศ. 2012 เขาย้ายไปเบิร์นลีย์ โดยได้ลงเล่นมากกว่า 200 นัด ทำประตูได้มากกว่า 50 ลูก ช่วยพาทีมเลื่อนชั้นสู่พรีเมียร์ลีกถึงสองครั้งด้วยกัน
โวกส์เป็นหนึ่งในสมาชิกก่อตั้งทีมชาติเวลส์ แต่ก่อนหน้านี้เขาเคยเล่นให้กับทีมชาติรุ่นอายุไม่เกิน 21 ปีมาก่อน แม้ว่าโวกส์จะเกิดและเติบโตที่ประเทศอังกฤษ แต่ก็สามารถเล่นให้กับทีมชาติเวลส์ได้เนื่องจากปู่ของเขาเกิดที่นั่น เขาลงเล่นให้กับทีมชาติชุดใหญ่มากกว่า 60 นัดนับตั้งแต่ปี ค.ศ. 2008 ผลงานที่ดีที่สุดคือการผ่านเข้าสู่รอบรองชนะเลิศในฟุตบอลชิงแชมป์แห่งชาติยุโรป 2016
"ล่าสุดวันที่ 22 มีนาคม ค.ศ. 2018"
เกียรติประวัติ.
วุลเวอร์แฮมป์ตันวอนเดอเรอส์
เบิร์นลีย์
อุทยานแห่งชาติภูผายล

อุทยานแห่งชาติภูผายล หรือชื่อเดิม อุทยานแห่งชาติห้วยหวด เป็นอุทยานแห่งชาติที่ครอบคลุมพื้นที่จังหวัดสกลนคร, นครพนม, มุกดาหารในประเทศไทย ได้รับการจัดตั้งเป็นอุทยานแห่งชาติเมื่อวันที่ 28 กรกฎาคม พ.ศ. 2531 และเปลี่ยนมาเป็นชื่อปัจจุบันเมื่อวันที่ 22 มกราคม พ.ศ. 2544 ที่ทำการของอุทยานตั้งอยู่ที่บ้านห้วยหวด ตำบลจันทร์เพ็ญ อำเภอเต่างอย จังหวัดสกลนคร
ภูผายลตั้งอยู่ที่ระดับความสูง 300-600 เมตรเหนือระดับน้ำทะเล สภาพภูมิประเทศประกอบไปด้วยที่ราบหลังเต่า ซึ่งล้อมรอบด้วยภูเขาสูง และลำธารอีกหลายสาย สภาพป่าเป็นป่าเบญจพรรณและป่าดิบแล้ง เหมาะแก่การดูสัตว์ป่า
ลักษณะภูมิประเทศ.
สภาพโดยทั่วไปเป็นที่ราบสูงสลับกับเทือกเขาหินทราย มีความสูง 300-600 เมตรจากระดับน้ำทะเล บริเวณเทือกเขามีที่ราบหลังเต่ายาวประมาณ 10 กิโลเมตร รายล้อมด้วยภูเขาสูงชันเป็นต้นน้ำลำธารที่สำคัญของแม่น้ำหลายสาย ไหลลงสู่แม่น้ำพุง ห้วยบางทราย ห้วยหวด ห้วยเลา และอ่างเก็บน้ำต่างๆ ถึง 19 แห่ง ได้แก่ อ่างเก็บน้ำห้วยหวด อ่างเก็บน้ำตาน้อย เป็นต้น สภาพดินส่วนใหญ่เป็นดินร่วนปนทรายความสามารถอุ้มน้ำได้น้อย
ลักษณะภูมิอากาศ.
สภาพอากาศแบ่งออกเป็น 3 ฤดูกาลคือ 
พืชพรรณและสัตว์ป่า.
สภาพป่าประกอบด้วยป่าเบญจพรรณ ป่าเต็งรัง และป่าดิบแล้ง มีพันธุ์ไม้ได้แก่ ตะเคียน มะค่าโมง ตะแบก เต็ง รัง แดง เหียง พลวง กะบก ประดู่ พะยูง ไผ่ และหวายชนิดต่างๆ เป็นต้น ส่วนสัตว์ป่าจะประกอบไปด้วย เก้ง กวางป่า หมูป่า หมาใน นกชนิดต่างๆ เป็นต้น
สถานที่สำคัญ ได้แก่ ภูผายล หรือผาลาย ซึ่งมีภาพเขียนสลักหินประวัติศาสตร์อายุไม่ต่ำกว่าสามพันปี และสามารถชมทิวทัศน์ได้จากจุดนี้ นอกจากนี้ยังมีเส้นทางศึกษาธรรมชาติ ซึ่งประกอบไปด้วย น้ำตกรากไทรย้อย, ลานดอกไม้, น้ำตกผาผึ้ง และน้ำตกคำน้ำสร้าง ซึ่งต้องอาศัยเรือแคนูเพื่อมาชมน้ำตกแห่งนี้เท่านั้น
สงครามตองอู–หงสาวดี (พ.ศ. 2077–2084)

สงครามตองอู-หงสาวดี (พ.ศ. 2077–2084)  เป็นความขัดแย้งทางทหารระหว่าง อาณาจักรตองอู กับ อาณาจักรหงสาวดี และพันธมิตรของหงสาวดี คือ อาณาจักรแปรและสหภาพรัฐฉาน ซึ่งเกิดขึ้นที่พม่าตอนล่างในปัจจุบัน ระหว่าง ค.ศ. 1534 ถึง 1541 สงครามครั้งนี้มีหลายเหตุการณ์ที่สำคัญเริ่มต้นขึ้นเมื่ออาณาจักรตองอู อาณาจักรของกลุ่มชนที่พูดภาษาพม่า บุกเข้าโจมตีอาณาจักรหงสาวดี อาณาจักรของกลุ่มชนที่พูดภาษามอญ ทำให้อาณาจักรตองอูกลายเป็นอาณาจักรของชาวพม่าที่มีความรุ่งเรืองและมีอำนาจเหนืออาณาจักรต่าง ๆ ที่ก่อตั้งหลัง อาณาจักรพุกาม ในปีต่อ ๆ มาตองอูได้ใช้ความมั่งคั่งและอำนาจในการรวมแผ่นดินของอาณาจักรต่าง ๆ จนเป็นปึกแผ่นนับตั้งแต่หลังการล่มสลายของ อาณาจักรพุกาม ในปี ค.ศ. 1287
การโจมตีแมเนอร์เบรกูร์

การจู่โจมที่แมเนอร์เบรกูร์ (6 มิถุนายน ค.ศ. 1944) ในช่วงการจู่โจมของพลทหารโดดร่มสหรัฐของการบุกครองนอร์ม็องดีในสงครามโลกครั้งที่สอง มักถูกอ้างอิงถึงตัวอย่างที่คลาสสิคของกลยุทธ์หน่วยเล็ก ๆ และความเป็นผู้นำในการเอาชนะฝ่ายข้าศึกที่มีกำลังมากกว่า
หมายเหตุ.
<templatestyles src="Reflist/styles.css" />
<templatestyles src="Reflist/styles.css" />
<templatestyles src="Reflist/styles.css" />
เจ้าลครอินทร์

เจ้าลครอินทร์ หรือ เจ้านครอินทร์  เป็นเจ้าเมืองเมาะตะมะจาก ค.ศ. 1541 ถึง 1550 เป็นเจ้าเมืองเชื้อสายมอญและเป็นที่ปรึกษาทางการทหารของพระเจ้าตะเบ็งชะเวตี้และบุเรงนองแห่งราชวงศ์ตองอู เขาถูกสมิงทอโค่นล้มในช่วงความวุ่นวายภายหลังการถูกปลงพระชนม์ของพระเจ้าตะเบ็งชะเวตี้ใน ค.ศ. 1550
ภูมิหลัง.
เจ้าลครอินทร์ มีเชื่อพระวงศ์หงสาวดี โดยเป็นพระราชนัดดาในพระเจ้าธรรมเจดีย์ (ครองราชย์ ค.ศ. 1471–1492) และโอรสของลูกพี่ลูกน้องของพระเจ้าสการะวุตพีแห่งหงสาวดี (ครองราชย์ ค.ศ. 1526–1539) พระราชมารดาเป็นพระมาตุจฉาของพระเจ้าสการะวุตพีและพระองต์สมรสกับพระขนิษฐาของพระเจ้าสการะวุตพี พระองค์เป็นหนึ่งในขุนนางหงสาวดีที่เข้ารับราชการของพระเจ้าตะเบ็งชเวตี้หลังจากพระเจ้าสการะวุตพีสวรรคตขณะถูกเนรเทศ
หมายเหตุ.
<templatestyles src="Reflist/styles.css" />
คิมิวะเมโลดี

"คิมิวะเมโลดี" (; โรมาจิ: "Kimi wa Merodī"; : Kimi wa Melody #เปลี่ยนทาง ) เป็นซิงเกิลลำดับที่ 43 ของเอเคบีโฟร์ตีเอต เป็นซิงเกิลฉลองครบ 10 ปีของวง ออกจำหน่ายวันที่ 9 มีนาคม พ.ศ. 2559 โดยขายได้ 1,133,179 ชุด เมื่อวันที่จำหน่าย เป็นซิงเกิลที่ 30 ที่ติดอันดับที่ 1 ในชาร์ต โอริกอน, และเป็นซิงเกิลที่ 24 ที่ขายมากกว่า 1 ล้านชุดในสัปดาห์แรก ซิงเกิลนี้เป็นซิงเกิลสุดท้ายของ ซาเอะ มิยาซาวะ และ มินามิ ทาคาฮาชิ
สมาชิก.
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้นๆ
"Kimi wa Melody".
สำหรับเซ็มบัตสึเพลง "คิมิวะเมโลดี" ประกอบด้วย 21 คนและคนที่จบการศึกษาแล้ว 4 คน โดยตำแหน่งเซ็นเตอร์คือ ซากูระ มิยาวากิ
"LALALA Message".
เซ็มบัตสึชุดเน็กซ์เจนเนอเรชันประกอบด้วยสมาชิก 16 คน มี มิอง มุไคจิ เป็นเซ็นเตอร์ของเพลง
"Gonna Jump".
เพลงของ SKE48 มี ราระ โกโตะ เป็นเซ็นเตอร์ของเพลง
"Shigamitsuita Seishun".
เพลงของ NMB48 มี ซายากะ ยามาโมโตะ เป็นเซ็นเตอร์ของเพลง
"Make Noise".
เพลงของ HKT48 มี ริโนะ ซาชิฮาระ เป็นเซ็นเตอร์ของเพลง
"Max Toki 315 Gou".
เพลงเปิดตัวของ NGT48 (ยกเว้น ยูกิ คาชิวากิ) มี โมเอกะ ทาคาคูระ เป็นเซ็นเตอร์ของเพลง
"Mazariau Mono".
เพลงของ NogizakaAKB มี ฮารูนะ โคจิมะ เป็นเซ็นเตอร์ของเพลง
"M.T. ni Sasagu".
เพลงของ AKB48 ทีม A (ยกเว้น มินามิ ทาคาฮาชิ) มี ยุย โยโคยามะ เป็นเซ็นเตอร์ของเพลง
ฉบับเจเคทีโฟร์ตีเอต.
"ดีรีมูเมโลดี"  เป็นซิงเกิลที่ 18 ของ เจเคทีโฟร์ตีเอต โดยประกาศเปิดตัวซิงเกิลเมื่อวันที่ 14 ธันวาคม พ.ศ. 2560 โดยในวันที่ 16 ธันวาคม พ.ศ. 2560 เริ่มวางจำหน่าย Music Card จากนั้นวันที่ 12 มกราคม 2561 จึงได้วางจำหน่ายเพลงในรูปแบบ CD+DVD, iTunes และ Spotify
ซิงเกิลนี้ถือว่าเป็นอนุสรณ์อำลาในการจบการศึกษาของสมาชิกรุ่นที่ 1และกัปตันของวงคือ Melody ซึ่งจบการศึกษาจาก JKT48 ในวันที่ 31 มีนาคม 2561 เพลงนี้ Melody รับหน้าที่เป็นเซ็นเตอร์
สมาชิก.
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ
ฉบับบีเอ็นเคโฟร์ตีเอต.
"Kimi wa Melody (เธอคือ...เมโลดี้)" เป็นซิงเกิลที่ 4 ของบีเอ็นเคโฟร์ตีเอต โดยวงประกาศชื่อเพลงเมื่อวันที่ 17 กรกฎาคม พ.ศ. 2561 ในงานเปิดตัวอย่างเป็นทางการของสมาชิกรุ่นที่ 2 ซึ่งมีเพลงรอง 2 เพลงประกอบด้วย เพลง "Tsugi no Season (ฤดูใหม่)" และ "Yume e no Route (หมื่นเส้นทาง)" มีการประกาศสมาชิกเซ็มบัตสึของแต่ละเพลงเมื่อวันที่ 18 สิงหาคม พ.ศ. 2561 โดยเปิดให้สั่งซื้อล่วงหน้าเมื่อวันที่ 1 สิงหาคม – 4 กันยายน พ.ศ. 2561 ผ่านเว็บไซต์ Shopee และได้มีการเปิดตัวอย่างเป็นทางการครั้งแรกพร้อมกับมิวสิกวิดีโอในงาน "BNK48 1st 2gether Concert" เมื่อวันที่ 15 กันยายน ปีเดียวกัน ที่ลานกิจกรรมเซ็นทรัลเวิลด์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ชาร์ต.
Kimi Wa Melody (เธอคือ..เมโลดี้)
ฉบับเอ็มเอ็นแอลโฟร์ตีเอต.
อิกาวอังเมโลดี  เป็นซิงเกิลลำดับที่ 4 ของเอ็มเอ็นแอลโฟร์ตีเอต ออกจำหน่ายวันที่ 26 กรกฎาคม พ.ศ. 2562
"Kimi wa Melody".
★ Senbatsu 
"Gingham Check".
Undergirls 
"So long!".
Senbatsu
โคอะลา มาร์ช

โคอะลา มาร์ช  เป็นขนมขบเคี้ยวที่มีขนาดเล็กและมีรสหวาน ผลิตโดยลอตเต้ ผลิตภัณฑ์นี้ได้รับการเปิดตัวครั้งแรกในประเทศญี่ปุ่นในเดือนมีนาคม ค.ศ. 1984 และได้รับการเปิดตัวในเดือนพฤษภาคมปี ค.ศ. 1990 ที่สหรัฐในชื่อ "โคอาลายัมมี" (Koala Yummies)
โคอะลา มาร์ช มีลักษณะเป็นรูปทรงแบบโคอาลา โดยมีภาพโคอาลาอยู่ด้านนอกคุกกี้กำลังทำกิจกรรมต่าง ๆ มีการบรรจุหลายรสชาติ เช่น น้ำผึ้ง, วานิลลา, ลาเต้ และกล้วย รวมทั้งกล้วยแช่แข็ง สองรสชาติที่พบมากที่สุดคือสตรอว์เบอร์รีและช็อกโกแลต และมีสองรสชาติที่มีอยู่ในสหรัฐ รวมไปถึงคุกกี้ช็อกโกแลตที่เต็มไปด้วยครีมช็อกโกแลตขาวและมัจฉะ ขนมขบเคี้ยวนี้ยังมีในรสสับปะรดซึ่งหายากกว่ารสอื่น ๆ นอกจากนี้ โคอะลา มาร์ช ยังเป็นผู้ให้การสนับสนุนมูลนิธิโคอาลาออสเตรเลีย ซึ่งเป็นกลุ่มอนุรักษ์ของประเทศออสเตรเลีย
พวกเขายังมีบัตรการตั้งชื่อ "โคอาลา" ประเภทต่าง ๆ
รางวัลนาฏราช สาขานักแสดงดาวรุ่งชายยอดเยี่ยม

รางวัลนาฏราช สาขานักแสดงดาวรุ่งชายยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงชายหน้าใหม่ที่เพิ่งมีผลงานได้ไม่กี่ปี แต่สามารถแสดงได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์ 
เริ่มมีการมอบรางวัลนี้เป็นครั้งแรกในงานประกาศผลรางวัลนาฏราช ครั้งที่ 9
เจ้าชายฮารัลท์แห่งเชาม์บวร์ค-ลิพเพอ

เจ้าชายฮารัลท์แห่งเชาม์บวร์ค-ลิพเพอ  ประสูติเมื่อวันที่ 27 มีนาคม พ.ศ. 2491 เป็นพระโอรสพระองค์สุดท้องในเจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974)กับเจ้าหญิงฟีโอโดราแห่งเดนมาร์ก เป็นพระนัดดาในเจ้าชายฮารัลด์แห่งเดนมาร์ก พระราชปนัดดาในสมเด็จพระเจ้าเฟรเดอริกที่ 8 แห่งเดนมาร์ก ด้านชีวิตส่วนพระองค์ ทรงเสกสมรสครั้งแรกกับเพตรา เวรา คริสติน เมื่อวันที่ 22 กรกฎาคม พ.ศ. 2519 และหย่ากันใน พ.ศ. 2523 และเสกสมรสครั้งที่ 2 กับ กาเบรียล แฮกแมน เมื่อวันที่ 23 กันยายน พ.ศ. 2531 ไม่ทรงมีพระบุตร
แม้ว่าพระองค์จะเป็นสมาชิกพระราชวงศ์แห่งเดนมาร์กผ่านทางพระมารดา แต่ไม่มีสิทธิ์ในการทรงราชย์ แต่ทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจากพระเจ้าจอร์จที่ 2 แห่งบริเตนใหญ่
รางวัลนาฏราช สาขานักแสดงดาวรุ่งหญิงยอดเยี่ยม

รางวัลนาฏราช สาขานักแสดงดาวรุ่งหญิงยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงหญิงหน้าใหม่ที่เพิ่งมีผลงานได้ไม่กี่ปี แต่สามารถแสดงได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์ 
เริ่มมีการมอบรางวัลนี้เป็นครั้งแรกในงานประกาศผลรางวัลนาฏราช ครั้งที่ 9
เจ้าหญิงบาทิลดิสแห่งอันฮัลท์-เด็สเซา

เจ้าหญิงบาทิลดิชแห่งอันฮัลท์-เดสซู  ประสูติเมื่อวันที่ 29 ธันวาคม 2380 เป็นพระธิดาใน เจ้าชายเฟรเดอริก ออกุสตุสแห่งอันฮัลท์-เดสซู และ เจ้าหญิงมารี หลุยส์ ชาลอตต์แห่งเฮสส์-คาสเซิล และเป็นพระขนิษฐาใน แกรนด์ดัชเชสอเดลเฮด-มารีแห่งลักเซมเบิร์ก เป็นพระมาตุลาแท้ๆใน แกรนด์ดยุกวิลเลมที่ 4 แห่งลักเซมเบิร์ก
เสกสมรส.
เจ้าหญิงบาทิลดิชแห่งอันฮัลท์-เดสซู ทรงเสกสมรสกับ เจ้าชายวิลเลียมแห่งชัมเบิร์ก-ลิพเพอ เมื่อวันที่ 30 พฤษภาคม พ.ศ. 2405 รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยมีพระบุตรดังนี้
พระองค์สิ้นพระชนม์เมื่อวันที่ 10 กุมภาพันธ์ 2445 สิริพระชันษา 64 ชันษา
รีชาร์ลีซง

รีชาร์ลีซง จี อังดราจี (เกิด 10 พฤษภาคม ค.ศ. 1997) เป็นนักฟุตบอลชาวบราซิล ปัจจุบันเล่นในตำแหน่งกองหน้าให้แก่ทอตนัมฮอตสเปอร์และทีมชาติบราซิล
เขาเริ่มต้นอาชีพกับสโมสรอาแมรีกามีเนย์รูใน ค.ศ. 2015 โดยมีส่วนช่วยให้ทีมเลื่อนชั้นจาก Campeonato Brasileiro Série B ได้สำเร็จ ต่อมาเขาได้ย้ายไปฟลูมีเน็งซี ซึ่งเขาทำ 19 ประตูจากการลงเล่น 67 นัดตลอดสองฤดูกาล เขามีส่วนช่วยให้ทีมคว้ารองแชมป์ Campeonato Carioca ประจำปี 2017 และมีชื่อติดทีมยอดเยี่ยมประจำฤดูกาลนั้นด้วย ต่อมาเขาได้ย้ายไปวอตฟอร์ด และย้ายไปเอฟเวอร์ตันในอีกหนึ่งปีถัดมา เขาได้ลงเล่นให้แก่เอฟเวอร์ตันถึงสี่ฤดูกาลก่อนจะย้ายไปทอตนัมฮอตสเปอร์ในปี 2022
ในระดับทีมชาติ เขาลงเล่นให้แก่ทีมชาติบราซิลชุดใหญ่ครั้งแรกใน ค.ศ. 2018 โดยเป็นส่วนหนึ่งของทีมชุดที่ชนะเลิศโกปาอาเมริกา 2019 และรองชนะเลิศโกปาอาเมริกา 2021 เขามีส่วนช่วยให้บราซิลคว้าเหรียญทองในการแข่งขันโอลิมปิกฤดูร้อน 2020 ที่กรุงโตเกียว
เกียรติประวัติ.
บราซิล
บราซิลรุ่นอายุไม่เกิน 23 ปี
รางวัลส่วนตัว
เจ้าหญิงบาทิลดิสแห่งเชาม์บวร์ค-ลิพเพอ

เจ้าหญิงบาทิลดิชแห่งชัมเบิร์ก-ลิพเพอ  ประสูติเมื่อวันที่ 21 พฤษภาคม 2416 เป็นพระธิดาใน เจ้าชายวิลเลียมแห่งชัมเบิร์ก-ลิพเพอ และ เจ้าหญิงบาทิลดิชแห่งอันฮัลท์-เดสซู ด้านชีวืตส่วนพระองค์ทรงเสกสมรสกับ เจ้าชายฟรีดริช เจ้าชายแห่งวัลเด็คและเพือร์ม็อนท์ พระประมุขแห่งราชวงศ์วัลเด็คและเพือร์ม็อนท์ เมื่อวันที่ 9 สิงหาคม 2438 รับพระราชทานพระอิสริยยศเป็น เจ้าหญิงแห่งวัลเด็คและเพือร์ม็อนท์ พระชายา มีพระบุตรดังนี้
ต่อมาพระสวามีสิ้นพระชนม์เมื่อปี 2489 รับพระราชทานพระอิสริยยศใหม่เป็น เจ้าหญิงหม้ายแห่งวัลเด็คและไพร์มอนต์
ปรัสเซียตะวันออก

ปรัสเซียตะวันออก ([ˈɔstˌpʁɔʏsn̩] ; ; ;) เป็นมณฑลหนึ่งของราชอาณาจักรปรัสเซีย ดำรงอยู่ระหว่างค.ศ. 1773 ถึง 1829 และอีกครั้ง ตั้งแต่ปี ค.ศ. 1878 (กับราชอาณาจักรเองก็ถูกรวมเป็นส่วนหนึ่งของจักรวรรดิเยอรมัน ตั้งแต่ปี ค.ศ. 1871) ภายหลังจากสงครามโลกครั้งที่หนึ่งได้กลายเป็นส่วนหนึ่งของเสรีรัฐปรัสเซียของสาธารณรัฐไวมาร์ มีเมืองหลวงมณฑลอยู่ที่เคอนิชส์แบร์ค(ปัจจุบันคือ คาลีนินกราด) ปรัสเซียตะวันออกเป็นส่วนหลักของภูมิภาคปรัสเซียตามชายฝั่งทะเลบอลติกทางด้านตะวันออกเฉียงใต้
ดินแดนบรรพบุรุษขนาดใหญ่บนทะเลบอลติกของชาวปรัสเซียเก่าถูกโอบล้อมภายในปรัสเซียตะวันออก ในช่วงศตวรรษที่ 13 ชนพื้นเมืองชาวปรัสเซียถูกพิชิตโดยอัศวินครูเสดแห่งทิวทอนิก ภายหลังจากการถูกพิชิต ชนพื้นเมืองบนทะเลบอลติกก็ค่อยๆ หันมานับถือศาสนาคริสต์ เนื่องจากการกลายเป็นเยอรมันและการล่าอาณานิคมในหลายศตวรรษ ชาวเยอรมันจึงกลายเป็นกลุ่มชาติพันธุ์ที่อำนาจเหนือกว่า ในขณะที่ชาวมาซูเรียนและชาวลิทัวเนียกลายเป็นชนกลุ่มน้อย ตั้งแต่ศตวรรษที่ 13 ปรัสเซียตะวันออกได้เป็นส่วนหนึ่งของรัฐศาสนาแห่งอัศวินทิวทอนิก ภายหลังจากสนธิสัญญาสันติภาพทอรูนฉบับที่สองในปี ค.ศ. 1466 ได้กลายเป็นที่ดินศักดินาของราชอาณาจักรโปแลนด์ ในปี ค.ศ. 1525 กับการแสดงความเคารพของชาวปรัสเซีย มณฑลแห่งนี้ได้กลายเป็นดัชชีปรัสเซีย ภาษาปรัสเซียเก่าได้สูญหายไปในช่วงศตวรรษที่ 17 หรือช่วงต้นศตวรรษที่ 18 
เนื่องจากดัชชีนั้นอยู่ด้านนอกของแกนกลางของจักรวรรดิโรมันอันศักดิ์สิทธิ์ เจ้าชายผู้มีสิทธิรับเลือกแห่งบรันเดินบวร์คสามารถประกาศตั้งตัวเองว่าเป็นกษัตริย์ได้ตั้งแต่ปี ค.ศ. 1701 ภายหลังจากการผนวกดินแดนส่วนใหญ่ของราชปรัสเซียตะวันตกในการแบ่งแยกครั้งที่หนึ่งของเครือจักรภพโปแลนด์-ลิทัวเนียในปี ค.ศ. 1772 ปรัสเซียตะวันออก(ดูกัล) ได้เชื่อมต่อทางบกกับส่วนที่เหลือของรัฐปรัสเซียและได้รับการจัดตั้งเป็นมณฑลในปีถัดมา(ค.ศ. 1773) ในช่วงระหว่างปี ค.ศ. 1829 และ ค.ศ. 1878 จังหวัดปรัสเซียตะวันออกได้ถูกร่วมกับจังหวัดปรัสเซียตะวันตกเพื่อมณฑลปรัสเซีย
ราชอาณาจักรปรัสเซียได้กลายเป็นรัฐผู้นำของจักรวรรดิเยอรมัน ภายหลังจากได้รับการสถาปนาขึ้นในปี ค.ศ. 1871 อย่างไรก็ตาม สนธิสัญญาแวร์ซายในช่วงหลังสงครามโลกครั้งที่หนึ่ง ได้มอบให้ปรัสเซียตะวันตกแก่โปแลนด์และทำให้ปรัสเซียตะวันออกเป็นดินแดนส่วนแยกของเยอรมนีไวมาร์(ฉนวนใหม่ของโปแลนด์ที่แบ่งแยกปรัสเซียตะวันออกออกจากส่วนที่เหลือของเยอรมนี) ในขณะที่ดินแดนเมเมิลถูกแบ่งแยกและถูกยึดครองโดยลิทัวเนียในปี ค.ศ. 1923 ภายหลังจากนาซีเยอรมันประสบความพ่ายแพ้ในสงครามโลกครั้งที่สองในปี ค.ศ. 1945 ปรัสเซียตะวันออกที่ถูกทำลายจากสงครามได้ถูกแบ่งแยกออกจากการยืนกรานของโจเซฟ สตาลินในระหว่างสหภาพโซเวียต(แคว้นคาลินินกราดได้กลายเป็นส่วนหนึ่งของสหพันธ์สาธารณรัฐสังคมนิยมโซเวียตรัสเซียและมณฑลที่เป็นส่วนประกอบของภูมิภาค Klaipėda ในสาธารณรัฐสังคมนิยมโซเวียตลิทัวเนีย) และสาธารณรัฐประชาชนโปแลนด์(จังหวัดวาร์เมีย-มาซูรือ) เมืองหลวงคือเคอนิชส์แบร์คได้ถูกเปลี่ยนชื่อใหม่เป็นคาลินินกราดในปี ค.ศ. 1946 ประชากรชาวเยอรมันส่วนใหญ่ในมณฑลได้อพยพในช่วงสงครามหรือถูกขับไล่ออกไปหลังจากนั้นไม่นานในการขับไล่ชาวเยอรมันในช่วงหลังสงครามโลกครั้งที่สอง จำนวนประมาณ 300,000 คน(จำนวนหนึ่งในห้าของประชากร) เสียชีวิตจากการโจมตีทิ้งระเบิด ในการรบเพื่อปกป้องมณฑล หรือจากการกระทำทารุณโหดร้ายโดยกองทัพแดง
จังหวัดนูซาเติงการาตะวันตก

นูซาเติงการาตะวันตก, นูซาเติงการาบารัต  หรือ เอ็นเตเบ  เป็นจังหวัดหนึ่งของประเทศอินโดนีเซีย ประกอบด้วยส่วนตะวันตกของยกเว้นเกาะบาหลีซึ่งมีฐานะเป็นจังหวัดต่างหาก เมืองมาตารัมบนเกาะลมบกเป็นเมืองหลักและเมืองที่ใหญ่ที่สุดของจังหวัด
สำมะโนประชากร ค.ศ. 2010 ระบุว่าจังหวัดนี้มีประชากร 4,496,855 คน ส่วนจำนวนประชากรจากการประมาณล่าสุด (เดือนมกราคม ค.ศ. 2014) อยู่ที่ 4,702,389 คน จังหวัดนูซาเติงการาตะวันตกมีเนื้อที่ 19,708.79 ตารางกิโลเมตร เกาะที่ใหญ่ที่สุดสองเกาะในจังหวัดคือเกาะลมบกทางตะวันตก และเกาะซุมบาวาที่มีขนาดใหญ่กว่าทางตะวันออก ส่วนเกาะโฟลเร็ซและเกาะซุมบาขึ้นกับจังหวัดนูซาเติงการาตะวันออก
หน่วยการบริหาร.
พื้นที่จังหวัดนูซาเติงการาตะวันตกแบ่งออกเป็น 8 อำเภอหรือ"กาบูปาเต็น" 2 นครหรือ"โกตา" และ 117 ตำบลหรือ"เกอจามาตัน"
หมากรุกสากลโอลิมเปียดครั้งที่ 43

หมากรุกสากลโอลิมเปียดครั้งที่ 43  จัดโดยสมาพันธ์หมากรุกโลก และประกอบด้วยการแข่งแบบโอเพน รวมถึงรายการหญิง เช่นเดียวกับหลายอีเวนต์ที่ออกแบบมาเพื่อส่งเสริมเกมหมากรุกสากล โดยจะจัดขึ้นที่เมืองบาทูมี ประเทศจอร์เจีย ตั้งแต่วันที่ 23 กันยายน ถึงวันที่ 6 ตุลาคม ค.ศ. 2018 สหพันธ์หมากรุกจอร์เจียยังเป็นเจ้าภาพจัดการแข่งขันหมากรุกสากลเวลิด์คัพ 2017 ในทบิลีซี งบประมาณที่เสนอสำหรับทั้งสองอีเวนต์เกินกว่า 20 ล้านเหรียญสหรัฐ
ขั้นตอนการเสนอเป็นเจ้าภาพ.
ในการประชุมสมาพันธ์หมากรุกโลกครั้งที่ 85 ได้จัดขึ้นระหว่างการแข่งขันหมากรุกสากลโอลิมเปียดครั้งที่ 41 สมาพันธ์หมากรุกโลกได้รับการเสนอชื่อเป็นเจ้าภาพในการแข่งขันหมากรุกสากลเวิลด์คัพ 2017 และหมากรุกสากลโอลิมเปียด 2018 จากสหพันธ์แห่งชาติของจอร์เจียและแอฟริกาใต้ โดยประเทศแอฟริกาใต้เสนอสถานที่จัดคือซันซิตีและเดอร์บัน ในขณะที่ประเทศจอร์เจียเสนอทบิลีซีและบาทูมีตามลำดับ แม้ว่าแกรี คาสปารอฟ แสดงการสนับสนุนการเสนอของแอฟริกาใต้ในระหว่างการรณรงค์หาเสียงเลือกตั้งประธานสมาพันธ์หมากรุกโลกของเขา แต่ประเทศจอร์เจียก็เป็นฝ่ายชนะการเสนอตัว โดยได้รับคะแนนเสียง 93 คะแนน ในขณะที่ประเทศแอฟริกาใต้ได้ 58 คะแนน
กีฬาอีสปอร์ตในเอเชียนเกมส์ 2018

กีฬาอีสปอร์ตในเอเชียนเกมส์ 2018 กำหนดจัดขึ้นที่ BritAma Arena ตั้งแต่วันที่ 26 สิงหาคม ถึง 1 กันยายน พ.ศ. 2561 โดยจัดในลักษณะกีฬาสาธิต ซึ่งเหรียญรางวัลที่ได้จะไม่ถูกนับรวมอยู่ในการสรุปเหรียญรางวัลอย่างเป็นทางการ และจะมีการบรรจุเป็นกีฬาหลักในเอเชียนเกมส์ 2022 ต่อไป
ประเทศที่เข้าร่วมแข่งขัน.
<templatestyles src="Div col/styles.css"/>
การแข่งขันรอบคัดเลือก.
การแข่งขันรอบคัดเลือกได้จัดขึ้นในระหว่างวันที่ 6 - 20 มิถุนายน ทั้งทางระบบออนไลน์และออฟไลน์ โดยมีประเทศที่เข้าร่วมในรอบนี้ 27 ประเทศใน 6 รายการ โดยในรอบคัดเลือกนั้นจะแบ่งออกเป็น 5 ภูมิภาค ได้แก่ เอเชียตะวันออก เอเชียตะวันออกเฉียงใต้ เอเชียใต้ เอเชียกลาง และเอเชียตะวันตก ส่วนอินโดนีเซียได้สิทธิ์เข้าไปเล่นในรอบสุดท้ายโดยอัตโนมัติเนื่องจากเป็นเจ้าภาพ
พรรคชาติประชาธิปไตย (พ.ศ. 2499)

พรรคชาติประชาธิปไตย เป็นพรรคการเมืองที่จดทะเบียนครั้งแรก เมื่อปี พ.ศ. 2499 ต่อมาได้จดทะเบียนอีกครั้งตามพระราชบัญญัติพรรคการเมือง พ.ศ. 2511 โดยยื่นจดทะเบียนต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 4 กุมภาพันธ์ พ.ศ. 2513 
พรรคชาติประชาธิปไตย มีหม่อมราชวงศ์น้ำเพ็ชร เกษมสันต์ เป็นหัวหน้าพรรค และมีรองหัวหน้าพรรคคือ นายไพโรจน์ วัฒนกุล เลขาธิการพรรคคือ พันตรี ชลอ มีชูอรรถ กรรมการอำนวยการอื่นของพรรค ได้แก่ นายชฏิล กุลไพบูลย์ นายอิทธิพงศ์ อินทรัมพรรย์ นายเทียนชัย ภู่พิพัฒน์ นายเกียรติ ศรีเสริมโภค นายมนตรี คุ้มไพโรจน์ นายสุวิทย์ วรรณศิริ เรือโท อมร เรียงประยูร นายมงคล ไชยรัตน์ นายยนต์ สิตกรโกวิท นายสืบศักดิ์ ทวีชาติ นายกองแก้ว ตุ่นคำ หม่อมหลวงสมศักดิ์ เกษมสันต์ นายอุทัย เอกนก
ยุบพรรค.
พรรคชาติประชาธิปไตยจัดตั้งได้ไม่นานก็ต้องสิ้นสุดบทบาทลง เช่นเดียวกับพรรคการเมืองที่จัดตั้งขึ้นตามพระราชบัญญัติพรรคการเมือง พ.ศ. 2511 ทั้งหมด เนื่องจากการปฏิวัติของจอมพลถนอม กิตติขจร เมื่อวันที่ 17 พฤศจิกายน พ.ศ. 2514
ไทยแลนด์ อเมเจอร์ลีก ฤดูกาล 2561

ไทยแลนด์ อเมเจอร์ลีก (Thailand Amatuer League) ฤดูกาล 2561 เป็นการแข่งขันฟุตบอลลีกสมัครเล่นของประเทศไทย ที่จัดขึ้นเป็นฤดูกาลที่ 3 เริ่มแข่งขันตั้งแต่วันที่ 1 กันยายน พ.ศ. 2561 มีจำนวนสโมสรที่เข้าร่วมการแข่งขันทั้งหมด 168 สโมสร แบ่งออกเป็น 12 โซน โดยแชมป์ของแต่ละโซน จะต้องแข่งขันในรอบชิงชนะเลิศ เพื่อหา 6 สโมสรเลื่อนชั้นขึ้นไปแข่งขันในไทยลีก 4
รูปแบบการแข่งขัน.
การแข่งขันไทยแลนด์ อเมเจอร์ลีก ในฤดูกาล 2561 จะแบ่งการแข่งขันออกเป็น 6 โซน โดยในแต่ละโซนจะแบ่งออกเป็นโซนย่อยอีก 2 โซน รวมเป็นทั้งหมด 12 โซน ซึ่งการแข่งขันจะแบ่งออกเป็น 4 รอบ ดังนี้
โซน.
การแบ่งโซนในฤดูกาล 2561 ยังคงมีจำนวน 6 โซนเท่ากับในฤดูกาลก่อนหน้านี้ อย่างไรก็ตาม ในฤดูกาล 2561 จะไม่มีโซนภาคกลาง แต่ใช้ชื่อโซนภาคตะวันตกแทน
หมายเหตุ: 
การเลื่อนชั้นสู่ไทยลีก 4.
แต่เดิม การแข่งขันจะมีเพื่อคัดเลือก 1 ทีมจากแต่ละโซนเพื่อเข้าแข่งขันในไทยลีก 4 ฤดูกาล 2562 เช่นเดียวกับในฤดูกาลที่ผ่านมา อย่างไรก็ตาม ในวันที่ 15 ตุลาคม 2561 กรวีร์ ปริศนานันทกุล รองประธานฝ่ายจัดการแข่งขันฯ ได้ให้สัมภาษณ์มีใจความว่าในแต่ละโซนจะมีอย่างน้อย 1 ทีมที่ได้เลื่อนชั้น และอาจจะมีบางโซนที่จะได้เลื่อนชั้นมากกว่า 1 ทีม โดยขึ้นอยู่กับจำนวนทีมในไทยลีก 4 ที่ผ่านคลับไลเซนซิงและตัดสินใจส่งทีมเข้าแข่งขันไทยลีก 4 ในฤดูกาล 2562 โซนที่มีทีมน้อยอย่างเช่นภาคเหนือหรือภาคใต้อาจจะมีทีมที่ได้เลื่อนชั้นมากกว่า 1 ทีม โดยจะเป็นทีมที่มาจากการแข่งขันอเมเจอร์ลีกเท่านั้น แต่ยังต้องรอข้อสรุปการผ่านคลับไลเซนซิงก่อนจึงจะสรุปอย่างชัดเจนว่าจะมีโซนใดบ้างที่จะได้เลื่อนชั้นมากกว่า 1 ทีม
กรุงเทพมหานครและปริมณฑล.
รอบมินิลีก.
กรุงเทพมหานคร.
<templatestyles src="Col-begin/styles.css"/>
ปริมณฑล.
<templatestyles src="Col-begin/styles.css"/>
ภาคตะวันออก.
รอบมินิลีก.
ตอนบน.
<templatestyles src="Col-begin/styles.css"/>
ตอนล่าง.
<templatestyles src="Col-begin/styles.css"/>
ภาคตะวันตก.
รอบมินิลีก.
ตอนบน.
<templatestyles src="Col-begin/styles.css"/>
ตอนล่าง.
<templatestyles src="Col-begin/styles.css"/>
ภาคใต้.
รอบมินิลีก.
ตอนบน.
<templatestyles src="Col-begin/styles.css"/>
ตอนล่าง.
<templatestyles src="Col-begin/styles.css"/>
สรุปเหรียญเอเชียนเกมส์ 2018

สรุปเหรียญเอเชียนเกมส์ 2018 เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 2018 ในจาการ์ตา ประเทศอินโดนีเซีย ตั้งแต่วันที่ 18 สิงหาคม ถึง 2 กันยายน พ.ศ. 2561
ตารางสรุปเหรียญรางวัล.
<onlyinclude></onlyinclude>
รางวัลคมชัดลึก อวอร์ด สาขาละครโทรทัศน์ยอดเยี่ยม

รางวัลคมชัดลึก อวอร์ด สาขาละครโทรทัศน์ยอดเยี่ยม เป็นรางวัลประเภทละครโทรทัศน์ที่มอบให้กับผู้จัดละครที่สร้างสรรค์ละครคุณภาพ เต็มเปี่ยมไปด้วยสาระ และผสมผสานทุกองค์ประกอบไม่ว่าจะเป็นด้านการแสดง เทคนิค หรืองานศิลป์ ได้อย่างลงตัว รางวัลนี้ถือเป็นรางวัลสูงสุดของประเภทละครโทรทัศน์ ซึ่งตัดสินโดยคณะกรรมการผู้ทรงคุณวุฒิ
ผู้ได้รับรางวัลและเข้าชิง.
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขาละครโทรทัศน์ยอดเยี่ยม โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
ชนชาติปกครอง

ชนชาติปกครอง  หรือ ชนปกครอง  เป็นคติความเชื่อแบบวิทยาศาสตร์เทียมของระบอบนาซีและนีโอนาซีว่าผู้สืบสายชนชาตินอร์ดิกเป็นชนอารยัน (มาจากคำว่า "อารยะ" ในภาษาสันสกฤต) มีความเหนือกว่าชาวเยอรมันและชาวยุโรปทั่ว ๆ ไป ถือเป็นชนชาติที่อยู่จุดสูงสุดในลำดับชั้นทางเชื้อชาติ ผู้เป็นสมาชิกของชนชาติปกครองถูกระบุว่าเป็น อภิมนุษย์ 
อัลเฟรท โรเซินแบร์ค นักทฤษฎีนาซีเชื่อว่าชนชาตินอร์ดิกเป็นชนชาติผู้สืบเชื้อสายมาจากกลุ่มชนอารยันดั้งเดิม (Proto-Aryans) ซึ่งเชื่อกันว่าเป็นมนุษย์กลุ่มแรกที่ตั้งรกรากในแผ่นดินเยอรมันในยุคก่อนประวัติศาสตร์ และเชื่อถึงขั้นว่ามนุษย์กลุ่มนี้คือชาวทวีปแอตแลนติสที่สาบสูญ พวกนาซีได้ประกาศว่าชนชาตินอร์ดิก (ซึ่งก็คือกลุ่มชนเจอร์แมนิก) หรือบางครั้งก็เรียกว่าชนชาติอารยัน อยู่เหนือกว่าชนชาติชาติอื่น ๆ ในขณะที่ชาวสลาฟตลอดจนชาวยิปซีและชาวยิว ถูกระบุว่าเป็นพวกด้อยพงษ์และมิใช่อารยันที่เรียกว่า "ด้อยมนุษย์"  ถือเป็นกลุ่มคนที่เป็นอันตรายต่อชนชาติอารยันและเชื้อชาติเยอรมัน
พวกนาซีได้บังคับใช้มาตรการทางกฎหมายในวันที่ 7 เมษายน ค.ศ. 1933 เกี่ยวกับการพิสูจน์อารยัน  ซึ่งเป็นเอกสารที่ประชาชนทุกคนในประเทศต้องมีเพื่อแสดงว่าตนเองนั้นผ่าน "การรับรองอารยันเบื้องต้น"  ซึ่งสามารถได้มาโดยสองวิธีคือการเข้าพิสูจน์ทางการแพทย์หรือโดยการแสดง "หนังสือบรรพชน"  ซึ่งเป็นหนังสือแสดงเทือกเถาเหล่ากอของผู้ถือไปอย่างน้อยถึงรุ่นปู่ย่าตาตาย ว่าในบรรดาพวกเขาไม่มีใครที่เป็นพวกมิใช่อารยัน
ความเชื่อนี้นำมาซึ่งการใช้มาตรการทางสุพันธุศาสตร์ (eugenics) เพื่อรักษาไว้ซึ่งความบริสุทธิ์ของสายเลือดอารยัน มีการตั้งศาลอนามัยวงศ์ตระกูล ("Erbgesundheitsgericht") ซึ่งมีอำนาจตัดสินว่าบุคคลคนใดควรจะถูกทำหมันหรือไม่
อฏัล พิหารี วาชเปยี

อฏัล พิหารี วาชเปยี (25 ธันวาคม ค.ศ. 1924 – 16 สิงหาคม ค.ศ. 2018) เป็นรัฐบุรุษชาวอินเดียที่เคยดำรงตำแหน่งนายกรัฐมนตรีอินเดียโดยเข้ารับตำแหน่งเป็นเวลา 13 วันใน ค.ศ. 1996 และอีกครั้งใน ค.ศ. 1998-1999 ตามด้วยการดำรงตำแหน่งเต็มวาระระหว่าง ค.ศ. 1999 ถึง ค.ศ. 2004 เขาเป็นนายกรัฐมนตรีคนแรกจากพรรคการเมืองอื่นที่ไม่ใช่พรรคคองเกรสที่ได้ดำรงตำแหน่งครบวาระ อฏัล พิหารี วาชเปยี เป็นหนึ่งในผู้ร่วมก่อตั้งและผู้นำอาวุโสของพรรคภารตียชนตา (BJP)
คริสเตนท์ นีลเซน

คริสเตนท์ มิเชล นีลเซ่น (อังกฤษ : Kirstjen Michele Nielsen) เป็นนักกฎหมายและผู้เชี่ยวชาญด้านความมั่นคงแห่งชาติชาวอเมริกัน อดีตรัฐมนตรีว่าการกระทรวงความมั่นคงแห่งมาตุภูมิสหรัฐ 
เธอเคยเป็นรองเสนาธิการทำเนียบขาวของ ประธานาธิบดี ดอนัลด์ ทรัมป์ และ เสนาธิการให้อดีตรัฐมนตรีความมั่นคงแห่งมาตุภูมิ จอห์น เอฟ. เคลลี่ นีลเซ่นได้รับการรับรองให้เข้าดำรงตำแหน่งเมื่อวันที่ 5 ธันวาคม 2560 ในฐานะรัฐมนตรี เธอบังคับใช้นโยบายบังคับแยกบุตรออกจากผู้ปกครองผู้ซึ่งข้ามชายแดนสหรัฐ-เม็กซิโกมาอย่างผิดกฎหมาย
ชีวิตช่วงต้น.
นีลเซ่นเกิดในเมือง โคโลราโดสปริงส์ รัฐโคโลราโด แต่เติบโตที่เมืองเคลียร์วอเทอร์ รัฐฟลอริด้า เธอเป็นลูกคนโต จากพี่น้อง 3 คนที่เกิดจาก นาง ฟิลลิส มิเชล นีลเซ่น และ นาย เจมส์ แม็คเฮนรี่ นีลเซ่น ซึ่งเป็นแพทย์ของกองทัพพ่อของเธอมีเชื้อสายเดนิช ส่วนแม่มีเชื้อสายอิตาเลี่ยน นีลเซ่นมีน้องสาว 1 คนคือ แอชลี่ย์ และน้องชาย 1 คน เฟลชเชอร์ ผู้ซึ่งเป็นนักดนตรี
นีลเซ่น สำเร็จการศึกษาวิทยาศาสตร์บัณฑิต จากมหาวิทยาจอร์จทาวน์ และ นิติศาสตร์ดุษฎีบัณฑิต จาก มหาวิทยาลัยเวอร์จิเนีย ในปีพุทธศักราช 2542 อีกทั้งเคยศึกษาในภาควิชาญี่ปุ่นคดีศึกษาจากมหาวิทยาลัยนานซาน ซึ่งอยู่ในนาโกย่า ประเทศญี่ปุ่นอีกด้วย
การทำงานในช่วงต้น.
นีลเซ่น เริ่มเข้าดำรงตำแหน่งในสมัยการบริหารของประธานาธิบดี จอร์จ ดับเบิลยู. บุช ในตำแหน่ง "ผู้ช่วยพิเศษประจำประธานาธิบดี และในฐานะ ผู้อำนวยการอาวุโสงานป้องกันบรรเทาและตอบโต้ ประจำสภาความมั่นคงแห่งชาติสหรัฐ (อังกฤษ : senior Director for Prevention, Preparedness and Response (PPR) at the Homeland Security Council.)" อีกทั้งเธอได้จัดตั้งและเป็นผู้บริหารในฐานะผู้ช่วยผู้อำนวยการ สำนักงานบริหารความปลอดภัยการคมนาคม ประจำสำนักนโยบายทางนิติบัญญัติ และ กิจการรัฐบาล (อังกฤษ : the Transportation Security Administration's Office of Legislative Policy and Government Affairs.) ก่อนหน้าจะเข้ามาดำรงตำแหน่งทางการเมืองในสมัยบริหารของประธานาธิบดี ดอนัลด์ ทรัมป์ นีลเซ่น เคยอยู่ใน "หน่วยปฏิบัติการยืดหยุ่น"ประจำศูนย์ไซเบอร์ และ กรรมการความมั่นคงแห่งมาตุภูมิประจำ มหาวิทยาลัยจอร์จ วอชิงตัน และที่ สภาเศรษฐกิจโลก ในฐานะกรรมการที่ปรึกษาด้านประเมินความเสี่ยงทั่วโลก 
หลังจากพ้นจากคณะบริหารของประธานาธิบดีบุช ในปี 2008 เธอได้เป็นผู้ก่อตั้งและประธานบริหารของ ซูเนซิส คอนซัลทิ่ง ที่รายละเอียดออนไลน์ของ บริษัท ระบุว่าเธอเป็นพนักงานเพียงคนเดียวเท่านั้น และเบอร์โทรศัพท์ก็เป็นเบอร์ส่วนตัวของเธอในเดือนกันยายน 2556 บริษัท ได้รับสัญญาจากรัฐบาลกลางสหรัฐ โดยได้รับรางวัลเริ่มต้นประมาณ 450,000 เหรียญเพื่อ "จัดทำนโยบายและการออกกฎหมายทางเทคนิคและการพัฒนาองค์กร" ไปยัง สำนักจัดการภาวะฉุกเฉินกลาง
ตำแหน่งแรกในคณะบริหารของ โดนัลด์ ทรัมป์.
นีลเซ่น ดำรงตำแหน่งในฐานะเสนาธิการรัฐมนตรีความมั่นคงแห่งมาตุภูมิ ให้กับ จอห์น เอฟ. เคลลี่ หลังจากที่เคลลี่เข้ารับตำแหน่งในเดือน มกราคม พ.ศ. 2560 เพียงหนึ่งเดือนเศษหลังจากที่เคลลี่มาดำรงตำแหน่ง เสนาธิการทำเนียบขาว ในวันที่ 31 กรกฎาคม พ.ศ. 2561 เธอ ได้ย้ายมาทำงานในทำเนียบขาวในฐานะ รองเสนาธิการทำเนียบขาว ภายใต้เคลลี่
ในฐานะ รัฐมนตรีความมั่นคงแห่งมาตุภูมิ.
ในวันที่ 11 ตุลาคม พุทธศักราช 2561 ประธานาธิบดีดอนัลด์ ทรัมป์ ได้เสนอชื่อนีลเซ่นให้เป็นรัฐมนตรีความมั่นคงแห่งมาตุภูมิคนใหม่ แทนที่รักษาการรัฐมนตรี อีเลน ดุ๊ก (ในฐานะรัฐมนตรีช่วย) วันที่ 5 ธันวาคม ทางวุฒิสภาสหรัฐได้รับรองการเสนอชื่อเธอ โดยคะแนน 62 ต่อ 37 และเธอเข้าพิธีสาบานตนเป็นรัฐมนตรีในวันถัดมา